རྒྱལ་ཁབ་གཞན་གྱིས་མིའི་འབྱུང་ཁུངས་བཤད་སྲོལ་དང༌།བོད་པས་བོད་མི་ཐོག་མ་ཇི་ལྟར་བྱུང་མིན་བཤད་སྲོལ་བཅས་ལ་མི་འདྲ་བ་སྣ་ཚོགས་ཡོད་ཀྱང༌།མང་དག་བསམ་ཚུལ་དང་ཕྱོགས་ཞེན་ཙམ་ལས་རྒྱུ་མཚན་གྱིས་འགྲམ་ཆུ་ལྡང་བའི་བསམ་རིན་ཡོད་པ་ཞིག་ཆེར་མེད།དཔེར་ན།བོད་པས་རྒྱ་གར་སྐྱ་སེང་བུ་ལྔ་འཐབ་པའི་ཚེ།རཱུ་པ་ཏི་དཔུང་ཚོགས་རི་བོ་གངས་ཅན་གྱི་གསེབ་ཏུ་བྲོས་པའི་རིགས་ལས་བོད་མི་ཐོག་མ་བྱུང་ཟེར་བ་ལྟ་བུ་ནི་ནང་ཆོས་འབྱུང་ཁུངས་ལ་ཕྱོགས་ཞེན་གྱིས་འཁྱོག་བཤད་ཤ་སྟག་བྱས་ཡོད།ཡིད་མི་ཆེས་ན།ཕྱོགས་རིས་འཁྱོག་བཤད་བྱས་ཚུལ་ཡོད་དེ།འཇམ་དཔལ་རྩ་རྒྱུད་ལས།ང་ནི་ས་སྟེང་མྱ་ངན་འདའ།།ཁ་བ་ཅན་གྱི་ནང་དག་ཏུ།།སཱ་ལའི་ནགས་ནི་ཡང་དག་འབྱུང༌།།སོགས་ཀྱིས་སྟོན་པ་རང་ཉིད་མྱ་ངན་ལས་འདའ་བའི་ཡུལ་དང༌།